Teodor Krempaský

Prof. RNDr. Teodor Krempaský (* 11. september 1907, Žilina – † 20. júl 1950) bol významný slovenský chemik, vysokoškolský profesor.

 Životopis 
Strednú školu absolvoval v Žiline, v rokoch 19271933 absolvoval Prírodovedeckú fakultu Masarykovej univerzity v Brne. 2. apríla 1935 bol promovaný na doktora prírodných vied za dizertačnú prácu „O vplyve solí na aktivitu vodíkových iónov“ a po vykonaní rigoróznych skúšok z anorganickej chémie, fyzikálnej chémie a matematickej analýzy. Od roku 1934 pôsobil na Štátnom reálnom gymnáziu v Levoči, v rokoch 1939 až 1942 v Bratislave. Od roku 1940 bol suplementom na Prírodovedeckej fakulte Slovenskej univerzity.

1. októbra 1942 bol ustanovený za suplenta disciplín anorganickej a analytickej chémie na SVŠT a za správcu Ústavu anorganickej chémie, ktorý mal zároveň vybudovať. V roku 1943 bol vymenovaný za profesora. V rokoch 19431947 bol dekanom a v rokoch 19471949 prodekanom Odboru chemicko-technologického inžinierstva SVŠT. Ako dekan budoval ostatné ústavy odboru.

 Odborná činnosť 
 venoval sa výskumu vôd Oravy a Váhu
 skúmal pôdy a cementy vhodné na výstavbu Oravskej priehrady* bol hlavným organizátorom chemickej publikačnej činnosti na Slovensku, v roku 1947 založil časopis Spolku chemikov Slovákov, ktorému bol hlavným redaktorom.

 Literatúra 
 Prvý dekan OCHTI SVŠ Teodor Krempaský by oslavil sto rokov - SPEKTRUM, Vydavateľstvo STU, Bratislava, 2007, str. 21 http://www.stuba.sk/new/docs/stu/informacie_o/diani_na_stu/spektrum/2007/200707.pdf
 BIOGRAFIE VO VÝROČNÝCH ŠKOLSKÝCH SPRÁVACH 1918/19-1952/53http://retrobib.ulib.sk/biografiaVSS_K.htm
 Za Prof. Dr. Teodorom Krempaským (1907-1950) autor J. Gašperík, Chemical Papers 4 (7-8) 325–327 (1950)http://www.chemicalpapers.com/file_access.php?file=47-8a325.pdf

 Referencie 

Kategória:Slovenskí chemici
Kategória:Absolventi Prírodovedeckej fakulty Masarykovej univerzity v Brne
Kategória:Dekani Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti zo Žiliny